Martin Kwaku Adjei-Mensah Korsah

Wɔatwerɛ nsɛm wei ɛwɔ Asante kasa mu

Martin Kwaku Adjei-Mensah Korsah yɛ Ghana amanyɔni ne Mmarahyɛ Badwa a ɛtɔ so awɔtwe (8) a ɛwɔ Ghana Amansin a ɛtɔ so anan (4) no muni a ogyina Techiman Anafoɔ Mmrahyɛbadwam mpɛsoa ananmu wɔ Bono Apueɛ Mantam mu wɔ Ɔman Ho Dɔ Kuw Foforo (New Patriotic Party) no tekiti so. Mprempren ɔyɛ Ɔsoafoɔ Abadiakyiri a ɔhwɛ Mpɔtam Aban, Decentralization ne Nkuraase Nkɔso so (Deputy Minister for Local Government, Decentralization and Rural Development).

 Ne mmofrase abrabɔ ne nhomasua 
Wɔwoo Korsah wɔ Oforisuo bosome da ɛtɔ so aduonu mmienu (12) afe 1978 na ofiri Techiman wɔ Bono Apueɛ Mantam mu. Owiee ne SSSCE wɔ afe 1998 mu baabi a osuaa Aban, Abakɔsɛm ne Kristofo Nyamesom Adesua (Government, History and Christian Religious Studies). Onyaa ne Bachelors abodin krataa wɔ Amanyɔsɛm mu (Bachelors of Arts in Political Science) wɔ afe 2005 mu wɔ Ghana Suapɔn mu (University of Ghana), ne ne master’s abodin krataa wɔ Amanyɔsɛm ne Amanaman Ntam Abusuabɔ mu (master's degree in Politics and International Relations) wɔ afe 2007 mu.

 Adwuma 
Na Korsah yɛ GES sukuu mfitiaseɛ ntamgyinafoɔ (basic school coordinator). Na ɔsan yɛ Techiman Municipal Assembly no muni. Na ɔsan nso yɛ Abatow ne Nhwehwɛmu sohwɛfo ma Ɔman Ho Dɔ Kuw Foforo (Director of Elections and Research for the New Patriotic Party).

 Amanyɔsɛm mu adwuma 
Korsah yɛ Ɔman Ho Dɔ Kuw Foforo (NPP) muni na mprempren ɔyɛ mmarahyɛbadwani ma Techiman Techiman Anafoɔ Mmrahyɛbadwam mpɛsoa wɔ Bono Apueɛ Mantam. Wɔ afe 2020 Ghana amansan abatoɔ mu no, ɔdii nkonim wɔ mmarahyɛbadwa akongua no mu a onyaa amba 49,682 a ɛyɛɛ 50.24% wɔ abatoɔ a wɔtoo no nyinaa mu berɛ a NDC mmarahyɛ badwa mu ɔpɛfoɔ Christopher Beyere Baasongti nyaa amba 49,205 a ɛyɛɛ 49.76% wɔ abatoɔ a wɔtoeɛ nyinaa mu. Wɔpaw no sɛ ɔman Ɔsoafoɔ Abadiakyiri a ɔhwɛ Mpɔtam Aban, Decentralization ne Nkuraase Nkɔso so (Deputy Minister for Local Government, Decentralization and Rural Development).

 Boayikuw ahorow 
Korsah yɛ Aban no boayikuo no muni (member of the House committee) na ɔsan yɛ Amannɔne Nsɛm Boayikuo no muni (member of Foreign Affairs Committee).

 Ntotoho 

Nkyekyεmu:Ghana mmrahyɛbadwafoɔ 2021-2025